
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την επωνυ¬ 
μία «ΙΔΡΥΜΑ ΟΛΓΑΣ ΚΑΙ ΒΑΣΙΛΕΙΟΥ ΒΑΡΔΑΚΟΥΛΑ» 
και κύρωση του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση ομογενών αλλοδαπών ΑΓΙΑΝΟΓΛΟΥ Από¬ 
στολου του Νικολάου και ετέρων (40) προσώπων.2 

Καταβολή με δόσεις στο ΕΤΕΕΦΟ των διαφορών που προκύ¬ 
πτουν λόγω διαφοράς κόστους πρώτης ύλης.3 

Κατανομή 4696 τόνων μέλασσας των 62.000 τόνων της απόφα¬ 
σής μας 22767/4476/4.11.1986.4 

Προσαρμογή των κλάδων των Εταιρειών Προστασίας Ανηλίκεον 

στο προσοντολόγιο - κλαδολόγιο.5 

Καθορισμός ποσοστού που θα παρακρατείται από τις αμοιβές 

των μελών του Δικηγορικού Συλλόγου Λαμίας.6 

Έγκριση κανονισμούΛιμένα Ρόδου.7 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΓΓ ΑΡΙΘΜ. 

(!) 

' Εγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΟΛΓΑΣ ΚΑΙ ΒΑΣΙΛΕΙΟΥ ΒΑΡΔΑΚΟΥΛΑ» και 
κύρωση του οργανισμού αυτού'. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθμ. 28808/28.7.1976 δημόσια διαθήκη της Όλγας 
χήρας Βασιλείου Βαρδακουλά, που συντάχθηκε ενώπιον του Συμ- 
βουλαιογράφου Αθηνών Σπυρίδωνα Παναγ. Παππίδα και δημο- 
σιεύθηκε με το αριθμ. 379/8.2.1979 πρακτικό του Μον. Πρωτοδι¬ 
κείου Αθηνών, με την οποία συστήθηκε κοινωφελές ίδρυμα με την 
επωνυμία «ΙΔΡΥΜΑ ΟΛΓΑΣ ΚΑΙ ΒΑΣΙΛΕΙΟΥ ΒΑΡΔΑΚΟΥΛΑ» 
και με έδρα την πόλη της Άρτας. 

2. Τις διατάξεις των άρθρων: α) 95 και 98 του Α.Ν. 2039/1939, 
β) 101, 119 του Εισαγωγικού Νόμου του Αστικού Κώδικα και γ) 
108 ; και 110 του Αστικού Κώδικα. 

3. Την από 3.3.1987 γνευμοδότηση του Συμβουλίου Εθνικών 
Κληροδοτημάτων. 


4. Την αριθμ. 200/20.2.1987 απόφαση του I Ιρεοθυπουργού και 
του Υπουργού Υγείας, Πρόνοιας και Κοινωνικών Ασφαλίσεων, με 
την οποία ανατέθηκαν αρμοδιότητες στους Υφυπουργούς του 
Υπουργείου τούτου (ΦΕΚ 91/Β/1987). 

Με πρόταση του Υπουργού Οικονομικών και της Υφυπουργού 
Υγείας, Πρόνοιας και Κοινωνικών Ασφαλίσεων αποφασίζουμε: 

Άρθρο μόνο. 

1. Εγκρίνουμε τη σύσταση του κοινονφελούς ιδρύματος με την 
επωνυμία «ΙΔΡΥΜΑ ΟΛΓΑΣ ΚΑΙ ΒΑΣΙΛΕΙΟΥ ΒΛΡΔΛΚΟΥ¬ 
ΛΑ», που έγινε από την Όλγα χήρα Βασιλείου Βαρδακουλά με την 
αριθμ. 28808/28.7.1976 δημόσια διαθήκη της, η οποία συντάχθηκε 
ενώπιον του Συμβολαιογράφου Αθηνών Σπυρίδωνα Παναγ. Παππί¬ 
δα και δημοσιεύθηκε με το αριθμ. 379/8.2.1979 πρακτικό του Μον. 
Πρωτοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δικαίου, 
υπάγεται στην εποπτεία και τον έλεγχο των Υπουργών Υγείας, 
Πρόνοιας και Κοινωνικών Ασφαλίσεων και Οικονομικών και διέπε- 
ται από τις διατάξεις της παραπάνω συστατικής του πράξης, του 
παρακάτω οργανισμού, του Α.Ν. 2039/1939 και των διαταγμάτων 
που εκδόθηκαν ή θα εκδοθούν σε εκτέλεση του νόμου τούτου . 

2. Κυρώνουμε τον οργανισμό διοίκησης και διαχείρισης του 
ιδρύματος τούτου, που αποτελείται από δεκατρία (13) άρθρα και 
καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την 
επωνυμία «ΙΔΡΥΜΑ ΟΛΓΑΣ ΚΑΙ ΒΑΣΙΛΕΙΟΥ ΒΑΡΔΛΚΟΥ¬ 
ΛΑ». 

Άρθρο 1. 

Μορφή — Επωνυμία — Έδρα — Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ ΟΛΓΑΣ 
ΚΑΙ ΒΑΣΙΛΕΙΟΥ ΒΑΡΔΑΚΟΥΛΑ», που συστήθηκε από την Όλ¬ 
γα χήρα Βασιλείου Βαρδακουλά με την αριθμ. 28808/28.7.1976 
δημόσια διαθήκη της, η οποία συντάχθηκε ενώπιον του συμβολαιο¬ 
γράφου Αθηνών Σπυρίδωνα Παναγ. Παππίδα και δημοσιεύτηκε με 
το αριθμ. 379/8.2.1979 πρακτικά του Μονο. Πρωτοδικείου Αθη¬ 
νών, αποτελεί νομικό πρόσωπο ιδιωτικού δικαίου και διέπεται από 
τις διατάξεις της παραπάνω συστατικής πράξης, του παρόντος 
οργανισμού, του Α.Ν. 2039/1939, όπως κάθε φορά ισχύει ο νόμος 
















αυτός και των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Έδρα του ιδρύματος είναι η πόλη της Άρτας. 

3. Η σφραγίδα του ιδρύματος είναι στρογγυλή και αναγράφει πε¬ 
ριμετρικά, μέσα σε πλαίσιο, την επωνυμία του ιδρύματος και στο μέ¬ 
σον αυτής την έδρα και το έτος έγκρισης της σύστασής του. 

Άρθρο 2. 

Σκοπός. 

Σκοπός του ιδρύματος είναι η οικονομική ενίσχυση πτωχών κο- 
ριτσιών, καταγομένων από τη Δήμο Αρταίων, για την αντιμετώπιση 
των δαπανών του γάμου τους. 


Άρθρο 3. 

Περιουσία — Πόροι 

1. Η περιουσία του ιδρύματος αποτελείται από: α) Ποσοστό ενός 
δευτέρου (1/2) εξ αδιαιρέτου επί των παρακάτω ακινήτων: 

α) Παλαιάς ανώγειας οικίας από τέσσερα (4) δωμάτια και λοι¬ 
πούς βοηθητικούς χώρους μετά οικοπέδου, κήπου και αυλής, έκτασης 
80μ2, που βρίσκεται στην Άρτα και στην οδό Βασ. Κων/νου 141. 

β) Πορτοκαλόκηπου (οικοπέδου) έκτασης 2.445 μ2, που βρίσκε¬ 
ται στην συνοικία «Μοχούστι» Άρτας και έχει προσόψεις στην οδό 
Φλέμιγκ και στη δημοτική οδό Καμήλες. 

γ) Δύο ισόγειων παλαιών καταστημάτων σε οικόπεδο έκτασης 
111 μ2, που βρίσκονται στη συνοικία «Μοχούστι» Άρτας και στην 
οδό Φλέμιγκ 5. 

δ) Ανώγειας οικοδομής από τέσσερα (4) ισόγεια καταστήματα 
και όυο (2) ανώγεια διαμερίσματα των τριών (3) δωματίων και λοι¬ 
πών βοηθητικών χώρων το καθένα, σε οικόπεδο έκτο:σης 183,75 μ2, 
που βρίσκεται στη συνοικία «Μοχούστι» Άρτας και στην οδό Φλέ¬ 
μιγκ 11. 

ε) Τριώροφης οικίας από τρί α (3) ισόγεια καταστήματα και από 
δυο (2) διαμερίσματα σε καθένα από τους δύο (2) ορόφους, σε οικό¬ 
πεδο έκτασης 225,33 μ2, που βρίσκεται στη συνοικία «Μοχούστι» 
Αρτας και στην οδό Σκουφά 158. 

στ) Πορτοκαλόκηπου, έκτασης 5.100 μ2, που βρίσκεται στη θέση 
«Ιμαρέτ» Άρτας. 

ζ) Πορτοκαλόκηπου, έκτασης 15.300 μ2, που βρίσκεται στην το¬ 
ποθεσία «Πάντα - Κοψιά»· ΤΟΠ - ΑΛΤΙ του Δήμου Αρταίων. 

Β) Ποσοστό ενός δευτέρου (1/2) εξ αδιαιρέτου ενός αγροτικού 
φορτηγού αυτοκινήτου ιδιωτικής χρήσης, βενζινοκίνητου, εργοστά¬ 
σιου κατασκευής ΠΑΤδΠΝ, που περιήλθε στη διαθέτιδα με το αριθμ. 
35136/9.7.71 πιστοποιητικό του Τελωνείου Πειραιά. 

Γ) Καταθέσεις μετρητών και οποιοδήποτε άλλο περιουσιακό στοι¬ 
χείο βρεθεί να ανήκει στην κληρονομιά της διαθέτιδας και το οποίο 
δεν διατέθηκε με τη διαθήκη της σε άλλα πρόσωπα. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών στοι- 
χείωύ. 

β) Οι τόκοι από τις καταθέσεις του σε Τράπεζες ή άλλους πιστω¬ 
τικούς οργανισμούς. 

γ) Οι χρηματικές παροχές ή επιχορηγήσεις, καθώς και οι κληρο- 
νομίες, κληροδοσίες και δωρεές, οποιουδήποτε φυσικού ή νομικού 
προσώπου προς αυτό. 

Άρθρο 4. 

Διοίκηση. 

1. Το ίδρυμα διοικείται από πενταμελές Διοικητικό Συμβούλιο, 
που αποτελείται, από τους: α-γ) Κάθε φορά Μητροπολίτη Άρτας, Ν'ο- 
μάρχη Άρτας και Πρόεδρο Πρωτοδικών Άρτας και δ-ε) Λεωνίδα 
Παπαγεωργίου και Δημήτριο Παπαδήμα, συνταξιούχους αξιωματι¬ 
κούς, κατοίκους Άρτας. 

2. Τ α μέλη του Διοικητικού Συμβουλίου ορίζουν με πράξη τους έ¬ 
πειτα από ψηφοφορία τον Πρόεδρο, τον Αντιπρόεδρο, του Γραμματέα 
και τον Ταμία. 

3. Σε περίπτωση αποποίησης ή παραίτησης κάποιου από τα πρό¬ 


σωπα των εδαφίων (α-γ) της παραγράφου 1 του παρόντος άρθρου, τα 
λοιπά μέλη του Διοικητικού Συμβουλίου εκλέγουν τον αντικατα¬ 
στάτη τούτου, εφαρμοζομένωυ κατά τα λοιπά των διατάξεων του άρ¬ 
θρου 99 του Α.Ν. 2039/1939. Σε περίπτωση αποποίησης, παραίτη- 
αης, έκπτωσης, ανικανότητας, θανάτου ή αντικατάστασης του παρα¬ 
πάνω αντικαταστάτη, καλείται ως μέλος του Διοικητικού Συμβου¬ 
λίου το πρόσωπο το οποίο είχε αντικαταστήσει και σε περίπτωση 
αποποίησης ή παραίτησης αυτού, τα λοιπά μέλη του Διοικητικού 
Συμβουλίου εκλέγουν του αντικαταστάτη τούτου, εφαρμοζομένωυ 
κατά τα λοιπά των διατάξεων του άρθρου 99 του Α.Ν. 2039/1939. 

4. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης κάποιου από τα πρόσωπα του εδα¬ 
φίου (δ-ε) της παραγράφου 1 του παρόντος άρθρου, η κενή θέση συμ¬ 
πληρώνεται με απόφαση των υπολοίπων μελών, εφαρμοζομένωυ κα¬ 
τά τα λοιπά των διατάξεων του άρθρου 99 του Α.Ν. 2039/1939 
5- Ιο Διοικητικό Συμβούλιο συνεδριάζει τακτικά κάθε δίμηνο και 
έκτακτα όποτε τό ζητήσει το Πρόεδρος ή δύο τουλάχιστον από τα 
μέλη του, με γραπτή αίτησή τους προς τον Πρόεδρο, πάντοτε όμως έ¬ 
πειτα από πρόσκληση του Προέδρου. 

6. Το Διοικητικό Συμβούλιο βρίσκεται σε απαρτία όταν τα παρό¬ 
ντα μέλη είναι περισσότερα από τα απόντα. Μεταξύ των παρόντων 
πρεπει υποχρεωτικά να είναι και ο Πρόεδρος ή ο νόμιμος αναπληρω¬ 
τής του. 

, 7· °ι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας πε- 
ρισχύει η γνώμη με την οποία συντάσσεται ο Πρόεδρος. 

8. Σ ε κάθε συνεδρίαση του Διοικητικού Συμβουλίου τηρούνται 
πρακτικά, στα οποία καταχωρίζονται όλες οι αποφάσεις που λαμβά- 
νονται από αυτό, καθώς και η γνώμη των μελών που τυχόν διαφω¬ 
νούν. 

Τα πρακτικά υπογράφονται από όλα τα μέλη που μετέχουν στη 
συνεδρίαση. * 

9. Τα μέλη του Διοικητικού Συμβουλίου προσφέρουν τις υπηρε¬ 
σίες τους χωρίς αμοιβή. Δικαιούνται όμως οδοιπορικά ή άλλα έξοδα 
που δαπάύησαν για την εκτέλεση υπηρεσίας του ιδρύματος, εφόσον έ¬ 
γιναν έπειτα από ειδική εντολή του Διοικητικού Συμβουλίου και απο- 
δεικνύεται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. . . 

1. Το Διοικητικό Συμβούλιο διοικεί και διαχειρίζεται την περιου¬ 
σία του ιδρύματος και γενικά αποφασίζει για κάθε θέμα που αφορά 
στη διοίκηση καί στη λειτουργία του, τη διάθεση των πόρων αυτού, 
καθώς και για κάθε ενέργεια που σχετίζεται με την εκπλήρωση του 
σκοπού του, πάντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του Α.Ν. 2039/1939, και των 
διαταγμάτων που εκδόθηκαν ή θα εκδοθούν σε εκτέλεση του νόμου 
τούτου, καθώς και των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση 
στην αρμόδια από το νόμο Αρχή, (υπουργό Οικονομικών ή Νομάρχη 
Αρτας) τον προϋπολογισμό και απολογισμό του ιδρύματος, σύμ¬ 
φωνα με τις διατάξεις των άρθρων 101 και 102 του Α.Ν. 2039/39 
και του από 20.12.1939 Β. Δ/τος (ΦΕΚ 552/Α/1939). 

Μαζί με τον απολογισμό καταρτίζει, ψηφίζει και υποβάλλει τον 
γενικό ισολογισμό του ενεργητικού και παθητικού του ιδρύματος. 

β) Αποφασίζει την πρόσληψη του αναγκαίου προσωπικού του 
ιδρύματος με την προϋπόθεση όμως ότι υπάρχει αντίστοιχη πίστωση 
στον εγκριμένο προϋπολογισμό του. Προσδιορίζει τα δικαιώματα, τις 
υποχρεώσεις και τα ειδικότερα καθήκοντα του παραπάνω προσωπι¬ 
κού, καθώς και την αμοιβή του, σύμφωνα με τους όρους των συλλο¬ 
γικών συμβάσεων εργασίας και τις διατάξεις της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη και 
καλή λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κλη¬ 
ροδοσιών και δωρεών, καθώς και για την ανακήρυξη ευεργετών και 
δωρητών του ιδρύματος. 

στ) Επιλέγει κατά την κρίση του τα κορίτσια που θα ενισχυθούν οι¬ 
κονομικά από το ίδρυμα, για την αντιμετώπιση των δαπανών του 

γάμου τους. 

Άρθρο 6. 

Καθήκοντα Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις αρχές, καθώς και στις 
σχέσεις του με κάθ ε τρίτο, αυτοπροσώπως ή με πρόσωπο που ορίζε¬ 
ται απ’ αυτόν και εγκρίνεται από το Διοικητικό Συμβούλιο. 

β) Συγκαλεί το Διοικητικό Συμβούλιο σε τακτικές και έκτακτες 
συνεδριάσεις, κηρύσσει την έναρξη και λήξη αυτών και διευθύνει τις 
συζητήσεις. 

γ) Καταρτίζει, βοηθούμενος από τον Γραμματέα, την ημερήσια 
διάταξη των θεμάτων που θα συζητηθούν, την οποία και υπογράφει. 
Θέμα που δεν περιλαμβάνεται σ’ αυτήν δεν συζητείται, εκτός αν πρό¬ 
κειται για επείγουσα υπόθεση κιαι συμφωνήσει γι’ αυτό η πλειοψηφία 
των παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο στα θέματα της συζήτη¬ 
σης. Μπορεί όμως, όποτε κρίνεΓσκόπιμο, να αναθέτει την εισήγηση 
διαφόρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις .Αρχές και υπογράφει όλα τα έγγραφα του 
ιδρύματος προς τρίτους. <> 

στ) Εκδίδει τα εντάλματα πληρωμής για κάθε δαπάνη που προβλέ- 
πεται στον εγκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, 
εκτελεί τις αποφάσεις του Διοικητικού Συμβουλίου και ενεργεί σύμ¬ 
φωνα με τις ειδικές εξουσιοδοτήσεις και εντολές αυτού. 

2. Τον Πρόεδρο όταν απουσιάζει ή κωλύεται, αναπληρώνει ο 
Αντιπρόεδρος και σε περίπτωση απουσίας ή κωλύματος τούτου, άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 7. 

Καθήκοντα Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος 
προς τρίτους. 

β) Φροντίζει για τη σύνταξη των πρακτικών · του Διοικητικού 
Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) 
και τη σφραγίδα του ιδρύματος και ευθύνεται για την καταστροφή ή 
την απώλεια τούτων. 

2. Ο Γραμματέα μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), ν α 
βοηθείται από υπάλληλο του ιδρύματος, τηην ευθύνη όμως για τις 
ενέργειες τούτου φέρει πάντοτε ο ίδιος. 

3. Τον Γραμματέα, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με απόφαση 
αυτού. 

Αρθρο 8. 

Καθήκοντα Ταμία. 

1. Ο Ταμίας του ιδρύματος:' 

α) Εισπράττει όλα τα έσοδα τούτου, εκδίδοντας και υπογράφο¬ 
ντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά 
ιδρύματα που ορίζονται στο άρθρο 73 του Α.Ν. 2039/39, έχοντας 
την ευχέρεια να κρατεί από αυτά ένα μικρό ποσό, που είναι αναγκαίο 
για την πληρωμή των έκτακτων και επειγουσών δαπανών του ιδρύ¬ 
ματος, το ύψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του 
ιδρύματος. 

ε) Φροντίζει για την έγκαιρη κατάρτιση και υποβολή στο Διοικη¬ 
τικό Συμβούλιο των σχεδίων προϋπολογισμού, απολογισμού και ισο¬ 


λογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 9. 

Διαδικασία χορήγησης οικονομικών ενισχύσεων. 

1. Το Διοικητικό Συμβούλιο του ιδρύματος καλεί με προκήρυξη 
πρόσκληση του κάθε χρόνο όλες τις ενδιαφερόμενες που δικαιούνται 
οικονομική ενίσχυση για την αντιμετώπιση των δαπανών του γάμου 
τους, να υποβάλλουν σ’ αυτό μέσα σε τακτή προθεσμία, σχετική αί¬ 
τηση με τα απαραίτητα δικαιολογητικά που αναφέρονται στην προ¬ 
κήρυξη πρόσκληση. 

Αντίγραφα της προκήρυξης πρόσκλησης πρέπει, με φροντίδα του 
Διοικητικού Συμβουλίου του ιδρύματος, να τοιχοκολλούνται, με απο¬ 
δεικτικό, έξω από τα γραφεία του ιδρύματος και του Διοικοτικού κα¬ 
ταστήματος του Δήμου Αρταίων, καθώς και έξω από τους Ιερούς 
Ναούς που βρίσκονται στην περιοχή του Δήμου Αρταίων και να δη¬ 
μοσιεύεται μια φορά σε μία τοπική, κατά προτίμηση ημερήσια, εφη¬ 
μερίδα της περιφέρειας του ιδρύματος και μία φορά σε δύο ημερήσιες 
Αθηναϊκές εφημερίδες μεγάλης κυκλοφορίας, σαράντα πέντε (45) 
τουλάχιστον ημέρες πριν από τη λήξη της παραπάνω προθεσμίας. 

2. Δικαίωμα οικονομικής ενίσχυσης έχουν οι υποψήφιες που πλη¬ 
ρούν τις παρακάτω προϋποθέσεις. 

α)' Εχουν ηλικία, από τη μικρότερη που επιτρέπουν οι ισχύουσες 
κάθε φορά διατάξεις του Αστικού Κώδικα τη σύναψη έγκυρου γάμου 
μέχρι και σαράντα (40) ετών. 

β) Είναι οικονομικά αδύνατες. 

γ) Είναι άγαμες. 

δ) Κατάγονται από το Δήμο Αρταίων. 

3. Το Διοικητικό Συμβούλιο, μετά τη λήξη της παραπάνω προθε¬ 
σμίας, εξετάζει τις αιτήσεις και τα λοιπά δικαιολογητικά που υπο¬ 
βλήθηκαν και επιλέγει — ανακηρύσσει, με αιτιολογημένη απόφασή 
του, τις νέες που θα ενισχυθούν οικονομικά για την αντιμετώπιση των 
δαπανών του γάμου τους. 

Σε περίπτωση κατά την οποία ο αριθμός των υποψηφίων, που 
πληρούν τις προϋποθέσεις οικονομικής ενίσχυσης και έχουν τα ίδια 
προσόντα, είναι μεγαλύτερος από τ<Λ> αριθμό των οικονομικών 
ενισχύσεων που πρόκειται να δοθούν, η επιλογή μεταξύ αυτών γίνε¬ 
ται από το Διοικητικό Συμβούλιο του ιδρύματος με δημόσια κλή¬ 
ρωση. 

Σε περίπτωση κατά την οποία κάποιο δικαιολογητικά των υποψη¬ 
φίων είναι ατελές, ως προς ένα ή περισσότερα στοιχεία αυτού, το 
Διοικητικό Συμβούλιο του ιδρύματοις καλεί τις ενδιαφερόμενες με 
έγγραφη πρόσκλησή του, πριν αποφασίσει σχετικά για την επιλογή 
των δικαιούχων, να συμπληρώσουν τις ατέλειες αυτές, μέσα σε πέντε 
(5) ημέρες από την επίδοση με σχετική απόδειξη της παραπάνω πρό¬ 
σκλησης. 

4. Η απόφαση εκλογής και ανακήρυξης των δικαιούχων τοιχοκολ- 
λάται, την ίδια ή την επόμενη ημέρα, έξω από τα γραφεία του ιδρύ¬ 
ματος και του Δημοτικού Καταστήματος, καθώς και έξω από τους 
Ιερούς Ναούς της περιοχής του Δήμου Αρταίων, με αποδεικτικό που 
θα υπογράφεται από το Ι’ραμματέα ή άλλο εξουσιοδοτημένο υπάλ¬ 
ληλο του ιδρύματος και από ένα δημότη. 

Με την απόφαση αυτή καλούνται επίσης οι υπόλοιπες ενδιαφερό¬ 
μενες υποψήφιες που απορρίφθηκαν να υποβάλλουν, εφόσον το επιθυ¬ 
μούν, σχετική ένσταση κατά της παραπάνω απόφασης του Διοικητι¬ 
κού Συμβουλίου του ιδρύματος, μέσα σε δέκα (10) ημέρες από την 
τοιχοκόλληση αυτής. Η ένσταση αυτή καταθέτεται με απόδειξη πα¬ 
ραλαβής στον Γραμματέα ή σε άλλο μέλος του Διοικητικού Συμβου¬ 
λίου του ιδρύμαηος, που τυχόν έχει οριστεί προς τούτο από αυτό. 

5. Μετά την παρέλευση της δεκαήμερης προθεσμίας της προηγού¬ 
μενης παραγράφου και εφόσον δεν υποβλήθηκε καμιά ένσταση, δίνε¬ 
ται εντολή στην Τράπεζα ή το πιστωτικό ίδρυμα όπου βρίσκονται οι 
καταθέσεις του ιδρύματος, να καταθέσει τα ποσά της οικονομικής 
ενίσχυσης σε έντοκο λογαριασμό, στο όνομα κάθε δικαιούχου. Σε πε¬ 
ρίπτωση υποβολής ενστάσεων η σχετική εντολή δίνεται μετά την έγ¬ 
κριση από την αρμόδια Αρχή της απόφασης εκλογής και ανακήρυξης 
των προς οικονομική ενίσχυση κοριτσιών. 

Οι δικαιούχες οικονομικής ενίσχυσης του ίδιου έτους λαμβάνουν 
ίσο ποσό μεταξύ τυς. 

Ί ο ποσό του κεφαλαίου της οικονομικής ενίσχυσης και οι τόκοι 
του. αναλαμβάνονται από τη δικαιούχο με την προσκόμιση στην 
Τράπεζα ή το πιστωτικό ίδρυμα της ληξιαρχικής πράξης γάμου της. 

6. Σε περίπτωση υποβολής εμπρόθεσμων ενστάσεων, το ίδρυμα 
υποβάλλει αυτές μαζί με τα δικαιολογητικά όλων των υποψηφίων 
και τα λοιπά έγγραφα εκλογής και ανακήρυξης των δικαιούχων, ως 
και τις απόψεις του Διοικητικού Συμβουλίου για τις ενστάσεις αυτές, 
στο αρμόδιο εκ του σκοπού Υπουργείο. 

Το Υπουργείο τούτο, μετά από έλγχο των παραπάνω στοιχείων, 
τα διαβιβάζει μέσα σε είκοσι (20) ημέρες το αργότερο με τις παρατη¬ 
ρήσεις του στο Υπουργείο Οικονομικών, το οποίο αφού ελέγξει αν τη¬ 
ρήθηκαν ή όχι οι διατάξεις της συστατικής πράξης του ιδρύματος, του 
παρόντος οργανισμού και των σχετικών νόμων, τα παραπέμπει με 
σχετική εισήγηση του στο Συμβούλιο Εθνικών Κληροδοτημάτων 
προς γνωμοδότηση. 

Ο Υπουργός Οικονομικών και το Συμβούλιο Εθνικών Κληροδοτη¬ 
μάτων μπορούν, εφόσον το κρίνουν αναγκαίο, να ζητούν από τις αρ¬ 
μόδιες Αρχές και το ίδρυμα κάθε χρήσιμη σχετική πληροφορία και 
στοιχείο. Μετά την παραπάνω γνωμοδότηση του Συμβουλίου Εθνι¬ 
κών Κληροδοτημάτων, για το βάσιμο ή όχι των ενστάσεων, εκδίδε- 
τάι κοινή απόφαση του Υπουργού Οικονομικών και του εκ του σκο¬ 
πού αρμόδιου Υπουργού, με την οποία είναι δυνατό να εγκριθούν ή να 
απορριφθούν ή να τροποποιηθούν οι σχετικές αποφάσεις του Διοικητι¬ 
κού Συμβουλίου του ιδρύματος, ως προς μία ή περισσότερες υποψή¬ 
φιες ή και να διαταχθεί η επανάληψη της όλης διαδικασίας επιλογής 
και ανακήρυξης των δικαιούχων της οικονομικής ενίσχυσης. 

7. Αν κάποια από τις δικαιούχες δεν τελέσει το γάμο της μέχρι το 
τεσσαρακοστό έτος της ηλικίας της ή πεθάνει άγαμη, ή τελέσει το 
γάμο της μέσα στην προθεσμία αυτή αλλά δεν αναλάβει το ποσό της 
οικονομικής ενίσχυσης μέσα σε ένα (1) έτος από την τέλεση του γά¬ 
μου της, τα ποσά του κεφαλαίου και τόκων της οικονομικής ενίσχυ¬ 
σης επαναφέρονται, έπειτα από απόφαση του Διοικητικού Συμβου¬ 
λίου, στο λογαριασμό καταθέσεων του ιδρύματος για τη χορήγηση 
περισσοτέρων οικονομικών ενισχύσεων τα επόμενα έτη. 

8. Σε περίπτωση που δεν συμπληρωθεί ο οριζόμενος από την προ¬ 
κήρυξη — πρόσκληση αριθμός θέσεων οικονομικής ενίσχυσης για 
οποιοδήποτε λόγο (μικρότερος αριθμός υποψηφίων κ.λπ) τότε τα 
αδιάθετα ποσά μεταφέρονται στο επόμενο έτος με ανάλογη αύξηση 
του αριθμού των οικονομικών ενισχύσεων. 

9. Ο αριθμός των οικονομικών ενισχύσεων που θα δοθούν και το 
ποσό καθεμιάς απ’ αυτές, καθορίζεται με απόφαση του Διοικητικού 
Συμβουλίου του ιδρύματος, ανάλογα με το ύψος των ετησίων εσόδων 
αυτού και τις οικονομικές συνθήκες που επικρατούν.· 

10. Ολόκληρο το ποσό της οικονομικής ενίσχυσης του πρώτου και 
δεύτερου έτους μετά το θάνατο της ιδρύτριας θα διατεθεί για την οι¬ 
κονομική ενίσχυση προς αντιμετώπιση των δαπανών του γάμου τους 
στα κορίτσια που αναφέρονται αναλυτικά στη συστατική πράξη του 
ιδρύματος, κατ’ ισομοιρίαν και εφόσον το παραπάνω ποσό δεν είναι 
αξιόλογο, θα διατεθεί σ’ αυτές προς τούτο και το ποσό του τρίτου έ¬ 
τους. 

Άρθρο 10. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια 
περίοδο, η οποία αρχίζει την 1η Ιανουάριου και λήγει την 31η Δεκεμ¬ 
βρίου του ίδιου έτους. 

' Κατ’ εξαίρεση, η πρώτη διαχειριστική περίοδος αρχίζει απο την 
ημέρα δημοσίευσης στην Εφημερίδα της Κυβερνήσεως του σχετικού 
Π, Δ/τος έγκρισης της σύστασης του ιδρύματος και λήγει την 31η Δε¬ 
κεμβρίου του αυτού έτους, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με απόφαση του 
Διοικητικού Συμβουλίου που λαμβάνεται στην πρώτη συνεδρίασή 
του. 

2. Η οικονομική διαχείριση γίνεται με βάση προϋπολογισμό και 
απολογισμό εσόδων και εξόδων, που καταρτίζονται σύμφωνα με τις 
διατάξεις των άρθρων 101 και 102 του Α.Ν. 2039/39 και του απο 
20.12.39 σχετικού Δ/τος (ΦΕΚ 552/Α/39). 

* 

Άρθρο 11. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 


α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται 
με χρονολογική σειρά και με λογιστική τάξη, όλα τα έσοδα και έξοδα 
του ιδρύματος, που πραγματοποιούνται στη διάρκεια της χρήσης. 

δ) Βιβλίο — μητρώο χορήγησης οικονομικών ενισχύσεων. 

ε) Στελέχη, αριθμημένων διπλοτύπων αποδείξεων είσπραξης και 
ενταλμάτων πληρωμής θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό 
Συμβούλιο αποφασίζει την τήρηση και άλλων βιβλίων και στοιχείων, 
τα οποία κρίνει ότι είναι απαραίτητα για την παρακολούθηση της 
διαχείρισης της περιουσίας του ιδρύματος και της εκτέλεσης του σκο¬ 
πού του. 

Άρθρο 12. 

Τροιποποίηση οργανισμού. 

Ο οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 13. 

Διάλυση του ιδρύματος. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος-για οποιδήποτε λόγο, η 
περιουσία του περιέρχεται στο Δήμο Αρταίων για την εκτέλεση του 
αυτού κοινωφελούς σκοπού. 

Στον Υπουργό Οικονομικών και στην Υφυπουργό Υγείας, Πρό¬ 
νοιας και Κοινωνικών Ασφαλίσεων αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 15 Μαιου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ Α. ΣΑΡΤΖΕΤΑΚΗΣ 
ΟΙ ΥΠΟΥΡΓΟΙ 

Η ΥΦΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΔΙΙΜ. ΤΣΟΒΟΛΑΣ ΣΤΛΒΑ ΑΚΡΙΤΑ 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 28080 _ ( 2 ) 

Πολιτογράφηση ομογενών αλλοδαπών ΑΓΙΑΝΟΓΑΟΥ Απόστολου 
του Νικολάου και ετέρων (40) προσώπων. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την 28080/14.5.87 απόφαση του Υφυπουργού Εσωτερικών έ¬ 
γιναν δεκτές οι περί πολιτογραφήσεως υποβαλλόμενες αιτήσεις των 
ομογενών αλλοδαπών, για απόκτηση Ελληνικής Ιθαγένειας. 

Ήτοι: 

1. ΑΓΙΑΝΟΓΑΟΥ Απόστολου του Νικολάου 

2. ΒΕΡΓΗ Παύλου του Αλέξανδρου 

3. ΒΕΛΤΣ1Ν Γεωργίου του Αποστόλου 

4. Β1ΡΒΙΛΙΔΗ Γεωργίου του Δημοσθένους 

5. ΓΑΛΑΝΟΥ Παναγιώτου του Αριστοτέλη 

6. ΓΚΑΖΙΑ Δημητρίου του Νικολάου 

7. ΓΙΑΝΝΙΔΗ Δημητρίου του Αποστόλου 

8. ΓΕΩΡΓΙΑΔΗ Πέτρου του Γεωργίου 

9. ΕΔΙΑΡ0ΓΛΟΥ Σταύρου του Νικολάου 


ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 

10. ΖΩΓΡΑΦΟΥ Απόστολου του Ευστρατίου 

11. ΘΕΟΔΩΡΙΔΙ1 Αναστάσιου του Θεοδώρου 

12. ΙΣΤΛΥΡΙΟΓΛΟΥ Λάζαρου του Γεωργίου 

13. ΚΛΥΜΚΝΟΥ Αθανασίου του Στυλιανού 

14. ΚΛΛΦΛΟΓΑΟΥ Ζαχαρία του Νικολάου 

15. ΚΥΡ1ΑΚΟΙΙΟΥΑΟΥ Βασιλείου του Γεωργίου 

16. ΚΑΚΜ1Ι Αγγέλου του Σωτηρίου 

17. ΚΑΠΑΣΟΓΛΟΥ Κων/νου του Φιλήμονα 

18. ΚΑΡΑΠΑΥΛΟΥ Κυριάκου του Συμεών 

19. ΚΚΣΙΣΟΓΛΟΥ Γρηγορίου του Ιωάννη 

20. ΚΟΥΡΑΡΑ Φοίβου — Επαμεινώνδα του Ελευθερίου 

21. ΚΛΜΤΣ1ΚΑΚΗ Αναστάσιου του Θεοκλή 

22. ΚΑΝΤΑΡΑ Ανάργυρου του Δημοκλή 

23. ΚΩΝΣΤΛΝΤ1ΝΙΔΗ (Μ 11ΛΪ Μ Π ΟΥΡΤΛΟΥ) Χαρίλαου του 
Μιχαήλ 

24. ΚΚΣΙΣΟΓΛΟΥ Κων/νου του Ιωάννη 

25. ΚΛΛΛΙΓΑ Θεμιστοκλή του Αθανασίου 

26. ΛΗΜΝΙΟΥ Σωκράτη του Δημητρίου 

27. ΛΙΠΑΡΗ Κωνσταντίνου του Στέφανου 

28. ΛΛΦΙΑΤΗ Νικόλαου του Γεωργίου 

29. ΛΑΖΛΡΙΔΗ Σάββα του Ιωάννου 

30. ΜΛΣΤΟΡ1ΔΗ Γεωργίου του Δημητρίου 

31. ΜΥΣΤ1ΛΟΓΛΟΥ Θάλειας συζ. Προδρόμου 

32. ΜΑΣΧΑ Στυλιανού του Αγγέλου 

33. ΠΑΠΑΖΟΓΛΟΥ Βασιλείου του Δημητρίου 

34. ΣΤΕΡΓΙΟΥ Γεωργίου του Κοσμά 

35. ΣΤΡΟΔΑ Γεωργίου — Νικολάου του Κων/νου 

36. ΤΑΝΕΡΟΓΛΟΥ Αθανασίου του Κων/νου 

37. ΤΑΣ Παναγιώτη του Νικολάου 

38. ΤΣΕΛ1ΚΟΓ Λ ΟΥ Δημητρίου του Κων/νου 

39. ΧΑΡΑΛΑΜΠΙΑΝ Μιχαήλ του Κοσμά 

40. ΧΡΗΣΤΙΔΗ Μηνά του Αντωνίου 

41. ΧΑΤΖΗΛΝΔΡΕΟΥ Νικόλαου του Στέφανου. 

Αθήνα, 14 Μαΐου 1987 

Ο ΥΦΥΠΟΥΡΓΟΣ 
ΒΑΣ. ΠΑΠΑΓ1ΑΝΝΗΣ 

Αριθ. 8492/2005 '. (3) 

Καταβολή με δόσεις στο ΕΤΕΕΦΟ των διαφορών που προκύπτουν 

λόγω διαφοράς κόστους πρώτης ύλης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Κώδικα των Νόμων «περί φορολογίας 
οιν/τος», όπως έχουν τροποποιηθεί, συμπληρωθεί και ισχύουν σή¬ 
μερα. 

2. Τις διατάξεις του Νόμου 1558/85 «περί Κυβερνήσεως και Κυ¬ 
βερνητικών Οργάνων». 

3. Τις διατάξεις του Νόμου 301/1976 «περί της εις την Εφημε¬ 
ρίδα της Κυβερνήσεως, δημοσιευομένης ύλης κλπ.». 

.4. Τις διατάξεις των αποφάσεών μας 7123/1075/9.4.85, 
1681/322/22.1.86, 7408/1320/31.3.86, 20511/3972/29.9.86, 
26810/1582/23.12.86 και 6212/1381/30.3.87 «περί διατιμήσεως 
οιν/τος». 

5. Την απόφασή μας 6860/1256/22.4.1986 με την οποία είχαν 
καλυφθεί οι αποστάξεις οίνων της οινικής περιόδου 1984 — 1985. 

6. Το από 10.4.1987 ΤΕΙ,ΕΧ του Συνδέσμου των Βιομηχάνων 
οινοπνεύματος, αποφασίζουμε: 

1. Εγκρίνουμε την καταβολή στο ΕΤΕΕΦΟ από τους οιν/ποιούς 
Β' κατηγορίας των διαφορών που έχουν προκόψει λόγω διαφοράς κό¬ 
στους πρώτης ύλης, για το οινόπνευμα που έχει παραχθεί από την 
απόσταξη των οίνων της οινικής περιόδου (1985 — 1986, των κανο¬ 
νισμών της ΕΟΚ που αναφέρονται παρακάτω σε έξη (6) συνεχείς μη¬ 
νιαίες δόσεις έντοκες, με επιτόκιο (23%) είκοσι τρία τοις εκατό το 
χρόνο, αρχής γενομένης για την πρώτη δόση την 1.6.1987. 


α) Κανονισμοί υποχρεωτικών αποστάξεων άρθρων 39, 40 και 41 
του 2260/85 (άρθρ. 39), 2261/85 (άρθρ. 40), 854/85 (άρθρ. 41) που 
έχει τροποποιηθεί με τους κανονισμούς 1092/86 και 1093/86 (άρθρ. 
41) και τους 855/85 (άρθρ. 41) και τον 3455/86 (άρθρ. 41). 

β) Κανονισμοί προληπτικής απόσταξης, άρθρ. 11 του 337/79- 
:2607/85 που έχει τροποποιηθεί με τον κανονισμό 350/86. 

γ) Κανονισμοί εγγύησης καλού τέλους άρθρου 12α του 337/79- 
:2390/85 που συμπληρούται με τον 2592/85. 

δ) Κανονισμοί εξαιρετικής απόσταξης άρθρου 15 του 337/79- 
:856/86 που τροποποιείται με τους κανονισμούς 1111/86, 1136/86 
και 2975/86. 

2. Για τον υπολογισμό των διαφορών που θα προκύψουν μεταξύ 
της τιμής παραγωγής οινοπνεύματος από οίνους σε σχέση με τη στα¬ 
φίδα και οι οποίες διαφορές θα πρέπει να καταβληθούν στο Ε¬ 
ΤΕΕΦΟ, σύμφωνα με τις διατάξεις του άρθρου 12, παρ. 6 του Κώ¬ 
δικα των Νόμων «περί φορολογίας του οιν/τος» όπως έχουν τροπο¬ 
ποιηθεί με τις διατάξεις του άρθρου 3 παρ. 1 του ΝΔ 2401/1953, θα 
εφαρμοσθούν οι παρακάτω τύποι: 

α) Για το οινόπνευμα που παρήχθη και διετέθη μέχρι την 
22.1.1986 θα εφαρμοσθεί ο τύπος της παρ. 2 εδ. α της απόφασής μας 
7123/1075/9.4.85. 

β) Για το οινόπνευμα που παρήχθη ή διετέθη μετά την 22.1.1986 
ο τύπος της παρ. 2 εδ. α της απόφασής μας 1681/322/22.1.1986. 

γ) Για το οινόπνευμα που παρήχθη ή διετέθη μετά την 31.3.86 ο 
τύπος της παρ. 2 εδ. α της απόφασής μας 7408/1320/31.3.86. 

δ) Για το οινόπνευμα που παρήχθη ή διετέθη μετά την 29.9.1986 
ο τύπος της παρ. 2 εδ. α της απόφασής μας 20511/3972/29.9.1986. 

ε) Για το οινόπνευμα που παρήχθη ή διετέθη μετά την 31.12.1986 
ο τύπος της παρ. 2 εδ. α της απόφασής μας 26810/5582/23.12.86 
και 

στ) Για το οινόπνευμα που παρήχθη ή διετέθη μετά την 31.3.1987 
ο τύπος της παρ. 2 εδ. α της απόφασής μας 6212/1381/30.3.1987. 

3. Ορίζουμε τη διαδικασία καταβολής των διαφορών ως εξής: 
α) Οι διαφορές για καταβολή στο ΕΤΕΕΦΟ, όπως έχουν υπολογι- 

σθεί με βάση τα πρωτόκολλα παράδοσης του οιν/τος που παρήχθη 
από την απόσταξη των οίνων των πιο πάνω κανονισμών θα αποτελό¬ 
σουν ένα αρχικό κεφάλαιο στο οποίο θα υπολογισθούν τόκοι οκτώ (8) 
μηνών προς είκοσι τρία τοις εκατό το χρόνο (23%), που θα προστε¬ 
θούν σ’ αυτό και θα προκύψει ένα τελικό κεφάλαιο. 

β) Αυτό το τελικό κεφάλαιο θα διαιρεθεί με το 6 και σε κάθε ένα έ¬ 
κτο εκτός από το πρώτο θα προστίθεται ο τόκος που αντιστοιχεί προς 
(23%) είκοσι τρία τοις εκατό το χρόνο και με χρόνο έναρξης 
1.6.1987, που θα πρέπει να καταβληθεί η πρώτη από τις έξη (6) δό¬ 
σεις. 

Οι υπόλοιπες πέντε δόσεις θα καταβάλλονται κάθε πρώτη των 
επόμενων του Ιουνίου μηνών. 

4. Για την εφαρμογή των παραπάνω διατάξεων οι οινοπνευματο- 
ποίοί είναι υποχρεωμένοι να καταθέσουν στις αρμόδιες Δ/νσεις των 
Χημικών Υπηρεσιών, εγγυητική επιστολή Τράπεζας που θα καλύπτει 
το ποσό μιας μηνιαίας δόσης αυξημένο κατά 27%) λόγω τόκων και 
χαρτοσήμου καταβολής της δόσης. 

5. Σε περίπτωση που ένας οινοπνευματοποιός δεν καταβάλλει 
εμπρόθεσμα μία δόση, τότε ενεργείται η διαδικασία είσπραξης της 
εγγυητικής επιστολής, συγχρόνως δε το ποσό όλων των υπολοίπων 
δόσεων γίνεται εφ’ άπαξ απαιτητό, βεβαιώνεται και εισπράττεται 
σύμφωνα με τις διατάξεις εισπράξεων «περί δημοσίων εσόδων». 

Ανεξάρτητα της παραπάνω διαδικασίας, επειδή η πράξη μη κατα¬ 
βολής στο ΕΤΕΕΦΟ, αποτελεί παράβαση του ΚΝΦΟ, συντάσσεται 
πρωτόκολλο παράβασης και επιβάλλονται οι κυρώσεις που προβλέ- 
πονται από το άρθρο 26, παρ. 1 εδ.κη του ΚΝΦΟ. 

6. Οι οινόπνευματοποιοί έχουν δικαίωμα άμεσης καταβολής της 
οφειλής τδυς, οπότε απαλλάσσονται των τόκων που προβλέπει η πα¬ 
ράγραφος 3β της παρούσας απόφασης. 

7. Η απόφαση αυτή, που ισχύει από την υπογραφή της, να δημο- 
σιευθεί στην Εφημερίδα της Κυβερνήσεως. 

Αθήνα, 22 Απριλίου 1987 

Ο ΥΠΟΥΡΓΟΣ 
ΔΗΜΗΤΡΗΣ ΤΣΟΒΟΛΑΣ 


Κανονισμοί ΕΟΚ για την οινική περίοδο 1985 — 1986 



2948 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 9603/2234 (4) 

Κατανομή 4696 τόνων μέλασσας των 62.000 τόνων της απόφασής 
μας 22767/4476/4.11.1986. 

Ο ΥΠΟΥΡΓΟΣ ΟΙΚΟΝΟΜΙΚΩΝ 


1. Η.Β.Ή. Α.Ε. — Νέο Φάληρο 

2. Β. Γ. Σπηλιόπουλος — Πά¬ 
τρα 

3. Αφοί Γ. Κονιόρδου — Ηρά¬ 
κλειο 

4. Α.Ε. ΑΛΙΠΡΑΝΤΗΣ - 
Θεσ/νίκη 


ποσοστό % 
14 

13,5 

12 

11 


τόννοι 

μέλασσας 

1302 

1255 

1116 

1023 


Έχοντας υπόψη: 

1. Τις διατάξεις του Κώδικα των Νόμων, περί φορολογίας 
οιν/τος, όπως έχουν τροποποιηθεί, συμπληρωθεί και ισχύουν σήμερα. 

2. Τις διατάξεις της 85/9.7.1962 πράξης του Υπουργικού Συμ¬ 
βουλίου που έχει κυρωθεί με τις διατάξεις του άρθρου 1 του Νόμου 
4339/64, σχετικά με την οινοπνευματοποίηση της μέλασσας των Ελ¬ 
ληνικών Ζαχαρουργείων. 

3. Τις διατάξεις του Νόμου 1558/1985 «Κυβέρνηση και Κυβερ¬ 
νητικά όργανα». 

4. Τις διατάξεις του Νόμου 301/76 «περί της στην Εφημερίδα της 
Κυβέρνησης δημοσιευόμενης ύλης κλπ.». 

5. Την απόφαση 19546/3691/29.9.1986 των Υπουργών Οικονο¬ 
μικών και Εμπορίου «τιμή σταφιδοκάρπου Α.Σ.Ο. που προορίζεται 
για οινοπνευματοποίηση». 

6. Την απόφαση 19378/3669/3.11.1986 των Υπουργών Οικονο¬ 
μικών, Εμπορίου και Γεωργίας «Οινοπνευματοποίηση 62.000 τόνων 
περίπου μέλασσας, παραγωγής της Α.Ε. Ελληνική Βιομηχανία Ζά¬ 
χαρης, από τους οινοπνευματοποιούς Β' κατηγορίας». 

7. Την απόφαση 21990/3649/5.11.1981 «Διαδικασία οινοπνευ- 
ματοποίησης εγχώριας μέλασσας — Σύσταση συνεργείων, παράδοση, 
παραλαβή και δειγματοληψία». 

8. Την απόφασή μας 22767/4476/4.11.1986 «Όροι οινοπνευ- 
ματοποίησης 62.000 τόνων περίπου μέλασσας εγχώριας παραγω- 
γής». 

9. Το ΤΕΙ.ΕΧ Αριθ. πρωτ.: 5484/4.5.87 του Α.Σ.Ο. στο οποίο 
αναφέρονται οι ποσότητες της μέλασσας, που παραλήφθηκαν μέχρι 
την 4.5.1987, αποφασίζουμε: 

1. Κατανέμουμε τις υπόλοιπες ποσότητες μέλασσας, που όφειλαν 
να παραλάβουν για κατεργασία στο τέλος του τρίτου τριμήνου από 
της υπογραφής της Κ.Υ.Α. 19378/3669/3.11.86, οι πιο κάτω ανα- 
φερόμενοι οινοπνευματοποιοί Β' Κατηγορίας. · 

Οι ποσότητες αυτές για κάθε οινοπνευματοποιό Β' κατηγορίας έ¬ 
χουν προκόψει αφού ελήφθη υπόψη η γενική κατανομή, που έγινε με 
την απόφασή μας 22767/4476/4.11.76, οι ποσότητες που κατανε- 
μήθηκαν με τις αποφάσεις μας 1588/351/30.1.87, 
6895/1553/3.4.87 και εκείνες που εκχωρήθηκαν με τις αποφάσεις 
μας 1850/441/30.1.87, 2134/512/2.2.87, 6225/1382/30.3.87 και 
25372/5130/19.12.86 και το από 11.5.87 ΤΕΕΕΧ του Α.Σ.Ο. που 
ζητάει τη διάθεση υπόλοιπης πασότητας 376 τόννων μέλασσας, της 
ΚΥΑ 1614/243/5.1.83. 

2. Οινοπνευματοποιία Β' Κατηγορίας και ποσότητες που όπως 
προκύπτει από τα πιο πάνω, πρέπει να κατανεμηθούν στα υπόλοιπα 
οινοπνευματοποιία Β' κατηγορίας. 

Τόνοι μέλασας 
για κατανομή 


1. ΣΤ. ΧΑΤΖΗΔΗΜΑΣ 2143 

2. Α.Θ.Ο.Ε. Βόλου 298 

3. ΕΡΚ1Σ - Μέγαρα 480 

4. Γεωργική Βιομηχανία Καλαμάτας (ΑΕΒΕ) 382 

5. Ν. Ρήγας — Οινόφυτα — Βοιωτίας 273 

6. Β.Ε.Σ.Ο. Α.Ε. — Πάτρα 744 

7. Β.Ε.Σ.Ο. Α.Ε. — Πάτρα (από υπόλοιπη πο¬ 
σότητα μέλασσας των 20.000 τόννων) _376 

Σύνολο 4696 


3. Η πιο πάνω ποσότητα των 4696 τόνων μέλασσας κατανέμεται 
μεταξύ των υπόλοιπων οινοπνευματοποιιών, σύμφωνα με τα ποσο¬ 
στά τους, που αναφέρονται στην απόφασή μας 22767/4476/4.11,86, 
όπως προβλέπεται στο εδαφ. Β' του άρθρου 3 της Κ.Υ.Α. 
19378/3669/3.11.86. 


4. Μαζί με τις ποσότητες μέλασσας που θα παραλάβουν οι οινο- 
πνευματοποιοί Β' κατηγορίας της πιο πάνω παραγράφου 3, θα παρα¬ 
λάβουν και ποσότητα σταφίδας Α.Σ.Ο. σε αναλογία μέλασσας προς 
σταφίδα 10:3 όπως προβλέπεται στην παράγραφο 4 εδάφ. α της 
Κ.Υ.Α. 19378/3669/3.11.1986. 

5. Οι πιο πάνω ποσότητες μέλασσας με τις αντίστοιχες ποσότητες 
σταφίδας, θα παραληφθούν από τους οινοπνευματοποιούς σε διά¬ 
στημα 2 μηνών από την υπογραφή της παρούσας απόφασης. Στο τέ¬ 
λος του διμήνου όση ποσότηση μέλασσας δεν έχει παραληφθεί θα κα- 
τανεμηθεί με απόφαση του Υπουργού Οικονομικών σε άλλους οινο- 
πνευματοποιούς που θα επιθυμούν να την παραλάβουν. 

6. Η απόφασή μας αυτή που η ισχύς της αρχίζει από την ημερο¬ 
μηνία της υπογραφής της, να δημοσιευθεί στην Εφημερίδα της Κυ- 
βερνήσεως. 

Αθήνα, 13 ΜαΓου 1987 

Ο ΥΠΟΥΡΓΟΣ 
ΔΗΜΗΤΡΗΣ ΤΣΟΒΟΛΑΣ 


Αριθ. 6533 _ (5) 

Προσαρμογή των κλάδων των Εταιρειών Προστασίας Ανηλίκων στο 

προσοντολόγιο - κλαδολόγιο. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 
ΚΑΙ ΔΙΚΑΙΟΣΥΝΗΣ 

Έχοντας υπόψη τις διατάξεις του άρθρου 24 παρ. 8 του ν. 
1586/1986 «περί βαθμολογικής διάρθρωσης των θέσεων του Δημο¬ 
σίου, Ν.ΓΙ.Δ.Δ. κλπ.», αποφασίζουμε: 

Οι κλάδοι του προσωπικού των Εταιρειών Προστασίας Ανηλίκων 
που συστήθηκαν σε εφαρμογή των διατάξεων του άρθρου 2 παρ. 3 
του ν. 1476/1984, «περί διορισμού σε μόνιμες θέσεις του προσωπι¬ 
κού σε σχέση εργασίας Ιδιωτικού Δικαίου» προσαρμόζονται στο πε¬ 
ριεχόμενο της απόφασης του Υπουργού Προεδρίας της Κυβέρνησης α- 
ριθ. ΔΙΟΔ/Φ.01/23/4205/86 «καθορισμός προσόντων διορισμού 
(προσοντολόγιο - κλαδολόγιο)» όπως αυτή ισχύει ως εξής: 

1. Εταιρεία Προστασίας Ανηλίκων Αθηνών. 

α) Κλάδος ΤΕ Κοινωνικής Εργασίας, θέσεις 1 προσωρινή. Ο κλά¬ 
δος αυτός προέρχεται από μετονομασία του κλάδου ΤΕ Κοινωνικών 
Λειτουργών. 

β) Κλάδος ΔΕ Διοικητικός — Λογιστικός, θέσεις 2 προσωρινές. Ο 
κλάδος αυτός προέρχεται από μετονομασία του κλάδου ΔΕ Διοικητι¬ 
κού. 

γ) Κλάδος ΔΕ Παιδονόμων (προσωρινή) Θέσεις 1. 

δ) Κλάδος ΥΕ Προσωπικού καθαριότητας, θέσεις 1 προσωρινή. Ο 
Κλάδος αυτός προέρχεται από μετονομασία του κλάδου ΥΕ Καθαρι¬ 
στριών. 

ε) Κλάδος ΔΕ Μαγείρων, θέσεις 1 προσωρινή. 

2. Εταιρεία Προστασίας Ανηλίκων Πειραιά. 

α) Κλάδος ΔΕ Διοικητικός — Λογιστικός θέσεις 1 προσωρινή. Ο 
κλάδος αυτός προέρχεται από μετονομασία του κλάδου ΔΕ Διοικητι¬ 
κού. 

β) Κλάδος ΔΕ Παιδονόμων (προσωρινός), θέσεις 1. 

γ) Κλάδος ΥΕ Βοηθητικού Προσωπικού (Ειδικότητα Κλητήρος) 
θέσεις 1 προσωρινή. Ο κλάδος αυτός προέρχεται από μετονομασία 
του κλάδου ΥΕ κλητήρων. 

3. Εταιρεία Προστασίας Ανηλίκων Καρδίτσας. 

α) Κλάδος ΤΕ Κοινωνικής Εργασίας θέσεις 1 προσωρινή. Ο Κλά¬ 
δος αυτός προέρχεται από μετονομασία του κλάδου ΤΕ Κοινωνικών 

Λειτουργών. 

β) Κλάδος ΥΕ Προσωπικού Καθαριότητας, θέσεις 1 προσωρινή. Ο 
Κλάδος αυτός προέρχεται από μετονομασία του Κλάδου ΥΕ Φροντι- 
στριών Στεγών. 

4. Εταιρεία Προστασίας Ανηλίκων Ηρακλείου. 

α) Κλάδος ΎΕ Κοινωνικής Εργασίας, θέσεις 1 προσωρινή. Ο κλά¬ 
δος αυτός προέρχεται απόμετονομασία του κλάδου ΤΕ Κοινωνικών 
Λειτουργών. 

β) Κλάδος ΔΕ μαγείρων, θέσεις 1 προσωρινή. 

γ) Κλάδος ΥΕ προσωπικού καθαριότητας, θέσεις 1 προσωρινή. Ο 
κλάδος αυτός προέρχεται από μετονομασία του κλάδου ΥΕ Φροντι- 
στριών Στεγών. 

Αθήνα, 16 Μαρτίου 1987 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΔΙΚΑΙΟΣΥΝΗΣ 

ΑΙΙ. ΚΛΚΛΛΜΛΝΗΣ 

Ε. ΒΕΡΥΒΑΚΗΣ 

Λριθ. 40858 

(6) 


Καθορισμός ποσοστού που θα παρακρατείται από τις αμοιβές των με¬ 
λών του Δικηγορικού Συλλόγου Λαμίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 96Λ ν.δ. 3026/54 που προστέθηκε με 
το άρθρο 2 ν. 1649/86 και 

2. Την 3/1987 ομόφωνη απόφαση του Δ.Σ. του Δικηγορικού 
Συλλόγου Λαμίας, αποφασίζουμε: 

Καθορίζουμε το ποσοστό που θα παρακρατείται από το Δικηγορικό 
Σύλλογο Λαμίας από τις αμοιβές των μελών του που προεισπράττο¬ 
νται από τις πολιτικές και ποινικές υποθέσεις τους σε δέκα τοις εκατό 
( 10 %). 

Τα πιο πάνω παρακρατούμενα ποσά θα περιέρχονται στον διανε¬ 
μητικό λογαριασμό του Συλλόγου (άρθρ. 16/ν.δ. 3026/54 9,10 ν. 
1093/80) που θα λειτουργεί όπως ορίζεται στην 40309/87 απόφασή 
μας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 15 Μα'ιου 1987 

Με εντολή Υπουργού 
Ο Γενικός Γραμματέας 
Γ. ΑΣΗΜΛΚΟΠΟΥΛΟΣ 


Αριθ. ΔΕ 7368 _ (7) 

' Εγκριση κανονισμού Λιμένα Ρόδου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1) Τον ειδικό κανονισμό Λιμένα Ρόδου αριθ. 21/87 που μας έ¬ 
στειλε το Κεντρικό Λιμεναρχείο Ρόδου με το αριθμ. 2097/22.4.87 
έγγραφό του και που αναφέρεται στην αναπροσαρμογή των προβλε- 
πομένων από τα άρθρα 46, 47 και 49 του Ειδικού Κανονισμού Λι¬ 
μένα Ρόδου Ρυμουλκικών Δικαιωμάτων. 

2) Τις διατάξεις του Π.Δ. 338/83 «μεταβίβαση αρμοδιοτήτων του 
Υπουργού Εμπορικής Ναυτιλίας στους Νομάρχες», αποφασίζουμε: 

α) Εγκρίνουμε τον ανωτέρω ειδικό κανονισμό Λιμένα Ρόδου 
21/87 του Κεντρικού Λιμεναρχείου Ρόδου. 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΡΟΔΟΥ ΑΡΙΘ. 21 

I Ιερί αναπροσαρμογής των προβλεπομένων από τα άρθρα 46, 47 
και 19 του Ειδικού Κανονισμού Λιμένα Ρόδου ρυμουλκικών δικαιω¬ 


μάτων 

Ο ΚΕΝΤΡΙΚΟΣ ΛΙΜΕΝΑΡΧΗΣ ΡΟΔΟΥ 
Έχοντας υπόψη: 

α) Τις διατάξειςτου δια του από 9.6.48 ΒΔ κωδικοποιηθέντα Νό¬ 
μου 499/47 «περί πειθαρχικής εξουσίας των Προϊσταμένων Λιμενι¬ 
κών Αρχών «ΦΕΚ 162Α συνδυαζόμενες με τα άρθρα 141-157 του 
ΝΔ 187/73 με το οποίο κυρώθηκε ο Κώδικας Δημοσίου Ναυτικού 
Δικαίου (ΦΕΚ 26ΙΑ). 

β) Τις διατάξεις του ΝΔ 444/70 «περί αρμοδιότητας του ΛΣ και 
σχέσεως προς τας αρμοδιότητας των Σωμάτων Ασφαλείας (ΦΕΚ 
39Α), διατάσσουμε: 

Άρθρο 1 

Ο παρών Ειδικός Κανονισμός Λιμένα Ρόδου ισχύει στην χερσαία 
και θαλάσσια ζώνη του, τους λιμένες, τους όρμους καθώς και τη θα¬ 
λάσσια έκταση της περιοχής δικαιοδοσίας της Λιμενικής Αρχής και 
των υφισταμένων των Λιμενικών Σταθμών και Υπαλλήλων Λιμένα, 
όπως αυτή καθορίζεται από τις κείμενες διατάξεις: 

Άρθρο 2. 

Τα αναφερόμενα στα άρθρα 46, 47 και 49 του Ειδικού Κανονι¬ 
σμού Λιμένα Ρόδου (ΦΕΚ 222 Β/79) ρυμουλκικά δικαιώματα όπως 
αναπροσαρμόσθηκαν α) δια του αριθ. (3) Ειδικού Κανονισμού Λιμένα 
Ρόδου (ΦΕΚ 890 Β/79), β) δια του αριθ. (6) Ειδικού Κανονισμού Λι¬ 
μένα Ρόδου (ΦΕΚ 264 Β/81), γ) δια του αριθ. (11) Ειδικού Κανονι¬ 
σμού Λιμένα Ρόδου (ΦΕΚ 870 Β/82), δ) δια του αριθ. (14) Ειδικού 
Κανονισμού Λιμένα Ρόδου (ΦΕΚ 396 Β/83), ε) δια του αριθ. (15) Ει¬ 
δικού Κανονισμού Λιμένα Ρόδου (ΦΕΚ 693 Β/84), στ) δια του αριθ. 
(17) Ειδικού Κανονισμού Λιμένα Ρόδου (ΦΕΚ 514 Β/85), ζ) δια του 
αριθ. (19) Ειδικού Κανονισμού Λιμένα Ρόδου (ΦΕΚ 397 Β/86) και 
η) δια του αριθ. (20) Ειδικού Κανονισμού Λιμένα Ρόδου (ΦΕΚ 109 
Β/87), αυξάνονται κατά ποσοστό δέκα επί τοις εκατό (10%). Κατό¬ 
πιν τούτου τα άρθρα 46, 47 και 49 του ανωτέρω Ε.Κ.Λ.Ρ. αντικαθί¬ 
στανται ως κάτωθι: 

Άρθρο 46. 

Τα ρυμουλκικά δικαιώματα για κάθε ρυμούλκιση είσπλου ή έκ-. 
πλου πλοίων του Λιμένα Ρόδου καθορίζονται ως κατωτέρω για κάθε 
χρησιμοποιούμενο ρυμουλκό ανάλογα με την χωρητικότητα του ρυ¬ 
μουλκού πλοίου: 





ΓΙΑ Ε/Γ 

ΓΙΑ 

Φ/Γ 

από 

500-1000 ΚΟΧ 

1601 δρχ. 

1922 

δ ρχ· 

» 

1001-2000 

» 

. 2176 

» 

2398 

» 

» 

2001-3000 

» 

2398 

)) 

3357 

» 

» 

3001-4500 

» 

3390 

)) 

4476 

» 

» 

4501-7000 

)> 

4382 

» 

5437 

» 

» 

7001-10000 

)> 

5755 

)) 

7039 

)) 

» 

10001-15000 

» 

10945 

)) 

11825 

» 

» 

15001-20000 

» 

17270 

)) 

18260 

» 

» 

20001-και .άνω 

25465 

» 

26180 

)) 


2. Τα μικτά πλοία καταβάλλουν ρυμουλκικά δικαιώματα επιβα¬ 
τηγών πλοίων εφόσον διαθέτουν περισσότερες από (30) τριάντα κλί¬ 
νες για τους επιβάτες, άλλως καταβάλλουν ρυμουλκικά δικαιώματα 
φορτηγών πλοίων. 

3. Τουριστικά επιβατηγά πλοία και κρουαζιερόπλοια κάθε εθνικό¬ 
τητας τα οποία έχουν σαν λιμένα αφετηρίας τον λιμένα Πειραιώς 
εκτελούντα προγραμματισμένους τακτικούς πλόες για ένα τουλάχι¬ 
στο τρίμηνο κατ’ έτος μεταξύ των Ελληνικών λιμένων και επεκτείνο- 
ντα τους πλόες τους και σε λιμάνια εξωτερικού, καταβάλλουν ρυ¬ 
μουλκικά δικαιώματα μειωμένα κατά τριάντα τοις εκατό (30%) από 
τα πιο πάνω καθοριζόμενα. 

Άρθρο 47. 

Ρυμουλκικά δικαιώματα Ελληνικών πολεμικών πλοίων. 

1. Πλοία του Ελληνικού Πολεμικού Ναυτικού εφόσον χρήσιμο- 

ποιούν ρυμουλκά καταβάλλουν ρυμουλκικά δικαιώματα ανά¬ 
λογα με το εκτόπισμα που έχουν. Τα δικαιώματα αυτά καθορίζονται 
για τον είσπλου ή έκπλου των πλοίων και για κάθε χρησιμοποιού¬ 
μενο ρυμουλκό ως κατωτέρω: 

α) Πολεμικά πλοία εκτοπίσματος μέχρι 3.000 τον. δρχ. 1282. 

β) I Ιολεμικά πλοία εκτοπίσματος από 3001 μέχρι 7000 τόν. 2240 

δ ρχ· 

γ) Πολεμικά πλοία εκτοπίσματος από 7000 τόν. και άνω 5728 

δρχ· 

2. σ,ένα πολεμικά πλοία καταβάλλουν τα ίδια ρυμουλκικά δικαιώ¬ 
ματα όπως-ανωτέρω εφόσον διαπιστώνεται αμοιβαιότητα μεταχειρί- 
σεως των Ελληνικών πολεμικών πλοίων στους λιμένες των αντιστοί¬ 
χων ξένων κρατών, διαφορετικά καταβάλλουν ρυμουλκικά δικαιώ¬ 
ματα σύμφωνα με την κλίμακα του άρθρου 46 λαμβανομένου υπόψη 
του εκτοπίσματος αντί της ολικής χωρητικότητος. 

Αρθρο 49. 

ΕΠΙΦΥΛΑΚΕΣ 

1. Θεωρείται επιφυλακή η χρησιμοποίηση του ρυμουλκού μετά το 
πέρας της ρυμουλκήσεως και προσδέσεως στον λιμένα Ρόδου ή στους 
παρακείμενους όρμους, για την εξασφάλιση δεξαμενοπλοίων ή των 
εγκαταστάσεων πετρελαιοειδών. " 

2. Τα ρυμουλκικά δικαιώματα για την επιφυλακή καθορίζονται 
ως κάτωθι: 

α) Δρχ. 512 για τα ρυμουλκά ενδεικτικής ιπποδυνάμεως μέχρι 
450 ίππους. 

β) Δρχ. 701 για ρυμούλκά ενδεικτικής ιπποδυνάμεως μεγαλύτε¬ 
ρης της πιο πάνω περίπτωσης. 

3. Κλάσμα της ώρας μικρότερο από μισή ώρα δεν πληρώνεται, μι- 
σή ώρα και κλάσμα μεγαλύτερο από αυτή πληρώνεται για ολόκληρη 
ώρα. 

4. Τα ρυμουλκικά δικαιώματα για επιφυλακή μειώνονται κατά 
50% όταν πρόκειται για πλοία που ασχολούνται σε καθαρές πολεμι¬ 
κές μεταφορές και εφόσον βαρύνονται τα πολεμικά Υπουργεία και 
κατά 10% για πλοία που μεταφέρουν εφόδια στις περιπτώσεις που τα 


ρυμουλκικά δικαιώματα βαρύνουν το Υπουργείο Εμπορίου, το Λιμε¬ 
νικό Ταμείο Δωδ/σου και την Αγροτική Τράπεζα της Ελλάδος με την 
ιδιότητα όμως του εντολοδόχου του Ελληνικού Δημοσίου. 

5. α) Σε περιπτώσεις επιφυλακής ρυμουλκού στα δεξαμενόπλοια ή 
στις εγκαταστάσεις πετρελαιοειδών, εφόσον το ρυμουλκό θα χρησι¬ 
μοποιηθεί στο διάστημα των (] 0) εργασίμων ωρών, την ημέρα, όπως 
αυτές καθορίζονται από το σχετικό άρθρο του παρόντος, το τιμολόγιο 
των ρυμουλκικών δικαιωμάτων επιφυλακής προσαυξημένο κατά 
20% για τις ώρες αυτές. Η προσαύξηση ισχύει υπό την προϋπόθεση 
ότι η επιφυλακή διήρκησε λιγώτερο από 24 ώρες. 

β) Στον υπολογισμό ωρών εργασίας του ρυμουλκού επιφυλακής 
προστίθεται μία επί πλέον ώρα πλέον των πραγματικών ωρών για 
την μετάβαση και επιστροφή του ρυμουλκού στη θέση του Δεξαμενο¬ 
πλοίου ή των εγκαταστάσεων που είναι εκτός λιμένος προκειμένου 
να καλύψει τούτο τα έξοδα μεταβάσεως και επιστροφής και εφόσον 
δεν πρόκειται για συνέχιση ρυμουλκήσεως ή Επιφυλακής. 

γ) Η προσθήκη αυτής της μίας ώρας δεν θα υπολογίζεται σε περί¬ 
πτωση εκούσιας διακοπής ή για το άλλο ρυμουλκό σε περίπτωση αλ¬ 
λαγής του ρυμουλκού καθώς επίσης και σε περίπτωση κατά την 
οποία η διάρκεια επιφυλακής είναι άνω των 24 ωρών. 

Άρθρο 3. 

Οι παραβάσεις του παρόντος Ειδικού Κανονισμού του οποίου η 
ισχύς αρχίζει από την δημοσίευσή του στην Εφημερίδα της Κυβερνή- 
σεως και η εκτέλεση του ανατίθεται στα Λιμενικά όργανα, ανεξάρ¬ 
τητα από τις συντρέχουσες ποινικές και αστικές ευθύνες κατά την 
ισχύουσα νομοθεσία υπόκεινται και στις πειθαρχικές ποινές του άρ¬ 
θρου 157 του Ν.Δ. 187/73 (ΦΕΚ 261 Α/3.10.73) περί Κ.Δ.Ν.Δ. 

Η απόφαση αυτή να δημοσιευθεί στην. Εφημερίδα της Κυβερνή- 
σεως. 

Ρόδος, 13 Μαΐου 1987 
Ο Νομάρχης 

ΓΙΑΝΝΗΣ ΜΑΧΑΙΡΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


